ประเทศไทยจะไปถึงจุดสูงสุด
งานสัมมนา Thailand Taking off to New Heights ที่จัดโดยสำนักงานคณะกรรมการส่งเสริมการลงทุน หรือ BOI ได้เชิญ รองนายกฯ สมคิด จาตุศรีพิทักษ์ ในฐานะหัวหน้าทีมเศรษฐกิจรัฐบาลไปพูดถึงศักยภาพของประเทศไทยในอนาคต จะรุ่งหรือจะร่วง ที่น่าสนใจเห็นจะเป็นเรื่องของ การพัฒนาโครงสร้างพื้นฐานของประเทศ หากจะพูดไปแล้ว ในอาเซียนถือว่า บ้านเรามีโอกาสมากที่สุด และโครงสร้างพื้นฐานที่พร้อมและทันสมัย ไม่ว่าจะเป็นระบบโทรคมนาคม หรือการคมนาคม เพียงแต่ว่า ยังไปไม่ถึงที่สุดเท่านั้น,เรื่องนี้ คงไม่โทษการเมือง หรือ วิกฤติบ้านเมืองว่าส่งผลกระทบ ต่อความเจริญเติบโตทางเศรษฐกิจ มากน้อยแค่ไหน พูดไปก็สองไพเบี้ย เพราะบ้านเรามักไม่ค่อยจะยอมรับความจริง ไม่เช่นนั้นกระแสสังคมออนไลน์คงไม่เปรี้ยงปร้างขนาดนี้ ถ้านับจำนวนคนไทย ที่เข้าสู่สังคมออนไลน์ทุกชนิดที่มีอยู่ในขณะนี้ เราไม่เป็นสองรองใคร ติดอันดับท็อปไฟว์ ทุกแพลตฟอร์ม,รองนายกฯชี้แจงถึงแผนการเพิ่มศักยภาพโครงสร้างพื้นฐานของประเทศว่า ได้สั่งการให้ คมนาคม ศึกษาเพิ่มเติมการขยายเส้นทางรถไฟความเร็วสูง กรุงเทพฯ-หัวหิน ที่ใกล้จะทำร่างทีโออาร์แล้วเสร็จให้ไปถึง สุราษฎร์ธานี เพื่อให้รถไฟความเร็วสูงเส้นนี้ สามารถใช้ประโยชน์ในการท่องเที่ยวและสร้างการเชื่อมโยงกับ โครงการไทยแลนด์ริเวียร่า หรือถนน เลียบชายฝั่งทะเล ที่จัดงบประมาณรองรับไว้กว่าแสนล้านบาท,ไหนๆก็ไหนๆ การขนส่งระบบรางของประเทศไทยล้าสมัยมากถึงมากที่สุดมานาน กว่าจะขยับขยายได้ที ต้องใช้เวลาหลายรัฐบาล จะไม่มองเรื่องของผลประโยชน์ที่ไม่ควรได้ แต่ถ้านึกภาพรถไฟความเร็วสูงหรือระดับปานกลาง เชื่อมต่อกันทุกสนามบิน ทุกจังหวัดท่องเที่ยวทั้งเมืองหลักและเมืองรอง,ประเทศไทยจะเป็นสวรรค์แค่ไหน,เรามีทรัพยากรธรรมชาติที่สวยงามทุกหย่อมหญ้า แต่เราขาดการบริหารจัดการ เอาแค่ป้ายบอกสถานที่แหล่งท่องเที่ยวก็มืดมนแล้ว แต่นี่ถ้าเราลงเครื่องบินที่สนามบินสุวรรณภูมิแล้วมีรถไฟความเร็วสูงต่อไปบางแสน ไปพัทยา ไปหัวหิน ไปสุราษฎร์ธานี แล้วเชื่อมต่อไปฝั่งอันดามัน เรานั่งรถไฟความเร็วปานกลางเลียบฝั่งทะเล จากสนามบินอู่ตะเภา ไปภาคใต้ ภูเก็ต หาดใหญ่ พังงา กระบี่ จะมีความสุขแค่ไหน,หรือจะนั่งรถไฟความเร็วสูง ไปโคราช ไปบุรีรัมย์ ไปเที่ยวปราสาทหินพิมาย ไปเที่ยวนครพนม ไปหนองคาย นั่งรถไฟความเร็วสูงไปถึงเชียงใหม่ ไปถึงจุดสูงสุด อ.แม่สาย จ.เชียงราย แม่ฮ่องสอน จากเหนือจดใต้ไปตะวันออก ตะวันตก จะเป็นการสร้างความเจริญให้กับประเทศ สร้างงานสร้างอาชีพให้กับคนไทยอีกมากมาย,ไม่เฉพาะประเทศไทย ยังหมายถึงทุกประเทศในอาเซียน ตามโครงการศึกษาความเป็นไปได้รถไฟความเร็วสูงจาก ชายแดน แม่สอด จ.ตาก ติดกับประเทศเมียนมา แค่แม่น้ำกั้น ไปมุกดาหาร เชื่อมต่อไปถึง เวียดนาม เชื่อมทั้งการท่องเที่ยว การลงทุน เห็นสวรรค์อยู่รำไร,ภายใน 2 ปีนี้ได้เห็นเป็นรูปธรรมแน่นอนรวมกับรถไฟรางคู่อีก 10 เส้นทาง เชื่อม 4 ภาค วงเงิน 2.8 แสนล้าน รถไฟความร่วมมือ ไทยจีนกรุงเทพฯ-หนองคาย ยังไม่รวมการพัฒนาท่าอากาศยานระยะที่ 2-3 จะมีเงินหมุนเวียนเป็นล้านล้าน.,หมัดเหล็ก,mudlek@thairath.co.th
งานสัมมนา Thailand Taking off to New Heightsที่จัดโดยสำนักงานคณะกรรมการส่งเสริมการลงทุน หรือ BOI ได้เชิญ รองนายกฯ สมคิด จาตุศรีพิทักษ์ ในฐานะหัวหน้าทีมเศรษฐกิจรัฐบาลไปพูดถึงศักยภาพของประเทศ
ศักยภาพของประเทศไทย,เศรษฐกิจ,โครงสร้างพื้นฐาน,ระบบราง,คาบลูกคาบดอก,ข่าวทั่วไป